《题谢令尹朝京得意图》
明代·陈谟

绯衣皂帽朝天客，如龙骏马桃花色。垂鞭缓辔曲江头，赏遍咸阳二三月。

乱来奴𨽻皆轻肥，使我复忆开元时。画图忽见惊相问，不是知章定牧之。

作者简介：（1305—1400）元明间江西泰和人，字一德。幼能诗文，尤精经学，旁及子史百家。隐居不求仕，而究心经世之务。尝谓学必敦本，必先变化气质，若礼乐、刑政、钱谷、甲兵、度数之详，亦不可不讲习。洪武初征至京师议礼，宋濂等请留为国学师，引疾辞。家居教授，屡应聘为江浙考试官。学者称海桑先生。有《海桑集》。